OpenLLM-France/wikimedia huggingface dataset:
# Manuel Pérez

Manuel Pérez és el nom dels següents personatges:
* Manuel Pérez Bonfill (Tortosa, 1926), professor d'institut català
* Manuel Pérez y Curis (Montevideo, 1844 - 1920), escriptor i poeta uruguaià
* Manuel Pérez Fenoll (Benidorm, 1957), polític del País Valencià
* Manuel Pérez de Junquitu y Gómez de Barreda (1854 - 1915), polític i aristòcrata espanyol, marquès de Casa Ramos
* Manuel Pérez Rodrigo (Barcelona, 1976), futbolista català
* Manuel Pérez i Vila (Girona, 1926 - Caracas, 1991), historiador català
# Turbobomba

Una turbobomba és una turbina de gas formada per dos components bàsics: una bomba rotodinàmica i una turbina alimentadora, que sovint estan muntades al mateix eix però que també poden anar engranades. L'objectiu d'una turbobomba és generar un flux de fluid a altra pressió que alimenti una cambra de combustió o un altre dispositiu.
Les turbobombes poden ser de dos tipus: una bomba centrífuga, en què el bombament es duu a terme ejectant un fluid a alta velocitat, o una bomba axial, en què l'alternança de pales rotatives i estàtiques augmenta la pressió del fluid gradualment.
Les bombes axials tenen un diàmetre reduït però proporcionen un augment de pressió relativament baix, de manera que calen diverses fases de compressió. Les bombes centrífugues són molt més potents però tenen un diàmetre molt més gran.
Les turbobombes funcionen de manera molt similar a les turbounitats dels vehicles. Una pressió més elevada del combustible permet el forniment de combustible a cambres de combustió d'alta pressió en motors d'alt rendiment.
# Guillema de Montcada i Bigorra

Guillema de Montcada i Bigorra (1245 - 1309) fou senyora de la baronia de Castellví de Rosanes, de Montcada, Vic, Muntanyola i Vacarisses (1290-1309).
Fruit del primer matrimoni de Gastó VII de Montcada i de Bearn amb Mata de Bigorra, les seves germanes i ella es van repartir l'herència dels seus pares i a Guillema li van ser concedides les possessions de Catalunya. Es va casar, en primer lloc, el 1291 amb l'infant Pere d'Aragó, fill del rei Pere el Gran i, en segones núpcies, amb Ramon de Cervelló. Ambdós casaments foren estèrils. Les seves possessions van passar al seu nebot Gastó VIII d'Armanyac, comte de Foix. El seu sepulcre es troba al monestir de Santes Creus.

## Llegenda

Hi ha una llegenda que envolta la seva figura que explica que, durant la batalla entre musulmans i cristians a la Catalunya Nova, a prop de Tortosa, el seu segon marit fou segrestat pels musulmans i aquests li reclamaren un rescat elevat i abusiu. Davant de les clàusules del rescat, es diu que Guillema va agafar les armes i va lluitar al costat dels vassalls. El resultat de la contraofensiva va ser favorable per la banda cristiana i van poder rescatar a Ramon de Cervelló. L'estupefacció dels contemporanis de l'època en veure una dona armada va provocar que la bategessin com La Invicta Amazona. La gesta es recorda a la seva pròpia tomba amb un relleu d'una figura dalt d'un cavall amb una espasa alçada,

## Referències

* 1 2 Robles Montesinos, Javier «Guillema de Montcada, senyora de Terrassa (1300-1303): "que nunc locum haber in Terracia a domino regi ad violarium"». Terme, Núm. 23, 2008, pàg. 63-82 [Consulta: 15 agost 2020].
* ↑ «Monestir de Santes Creus: tomba de Guillema de Montcada». patrimonifunerari.cat. [Consulta: 15 agost 2020].
* ↑ «Algunes històries dels Països Catalans: La Invicta Amazona». [Consulta: 24 octubre 2020].
# PBZ Zagreb Indoors 2013

El Torneig de Zagreb 2013, conegut com a PBZ Zagreb Indoors 2013, és un esdeveniment tennístic sobre pista dura que està inclòs en les sèries 250 de l'ATP. La novena edició del torneig es va disputar entre el 2 i el 10 de febrer de 2013 al Dom Sportova de Zagreb (Croàcia).
El tennista local Marin Čilić va guanyar el torneig per tercera ocasió (2009, 2010, 2013).

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | M. Čilić | 6 | 6 | |
| | G. Žemlja | 2 | 3 | | 1 | M. Čilić | 6 | 7 | |
| | B. Kavčič | 3 | 7 | 6 | | B. Kavčič | 3 | 6⁵ | |
| 6 | M. Bagdatís | 6 | 6² | 4 | | | | | | 1 | M. Čilić | 4 | 6 | 6 |
| 3 | M. Iujni | 6 | 6 | | | | | | | 3 | M. Iujni | 6 | 4 | 3 |
| | I. Sijsling | 3 | 2 | | 3 | M. Iujni | 6 | 6 | | | | | | |
| | I. Dodig | 7 | 6² | 6 | | I. Dodig | 3 | 2 | | | | | | |
| | I. Karlović | 6¹ | 7 | 3 | | | | | | | | | | | 1 | M. Čilić | 6 | 6 |
| | F. Cipolla | 4 | 6 | 3 | | | | | | | | | | | 4 | J. Melzer | 3 | 1 |
| | L. Rosol | 6 | 2 | 6 | | L. Rosol | 4 | 4 | | | | | | |
| PR | S. Devvarman | 6 | 6⁵ | 2 | 4 | J. Melzer | 6 | 6 | | | | | | |
| 4 | J. Melzer | 1 | 7 | 6 | | | | | | 4 | J. Melzer | 7 | 6 | |
| 5 | M. Kližan | 2 | 6 | 4 | | | | | | | R. Haase | 6² | 3 | |
| | R. Haase | 6 | 4 | 6 | | R. Haase | 6 | 3 | 6 | | | | | |
| Q | P. Petzschner | 6 | 6 | | Q | P. Petzschner | 4 | 6 | 0 |
| LL | D. Marcan | 3 | 4 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Markos Bagdatís Mikhaïl Iujni | | | |
| | Philipp Marx Florin Mergea | w/o | | | | Philipp Marx Florin Mergea | 6$^4$ | 7 | [3] |
| 4 | Jürgen Melzer Philipp Petzschner | 6⁵ | 5 | | | Ivan Dodig Mate Pavić | 7 | 6$^4$ | [10] |
| | Ivan Dodig Mate Pavić | 7 | 7 | | | | | | | | Ivan Dodig Mate Pavić | 3 | 3 |
| Alt | Flavio Cipolla Somdev Devvarman | 6 | 6 | | | | | | | 2 | Julian Knowle Filip Polášek | 6 | 6 |
| | Benjamin Becker Lukáš Rosol | 2 | 2 | | Alt | Flavio Cipolla Somdev Devvarman | 2 | 2 | |
| Alt | Aljaž Bedene Jaroslav Pospíšil | 7 | 3 | [10] | 2 | Julian Knowle Filip Polášek | 6 | 6 | |
| 2 | Julian Knowle Filip Polášek | 5 | 6 | [12] | | | | | |

## Enllaços externs

* Quadre individual masculí PDF
* Quadre dobles masculins PDF
Zagreb :
1996
1997
2006
2007
2008
2009
2010
2011
2012
2013
2014
2015 :
ATP World Tour 2013
< 2012
2014 > :
ATP World Tour Finals, Londres :
# Repton (Alabama)

Repton, Alabama és una població dels Estats Units a l'estat d'Alabama. Segons el cens del 2000 tenia 280 habitants.

## Demografia

Segons el cens del 2000, Repton tenia 280 habitants, 103 habitatges, i 77 famílies La densitat de població era de 207,9 habitants/km².
Dels 103 habitatges en un 32% hi vivien nens de menys de 18 anys, en un 55,3% hi vivien parelles casades, en un 14,6% dones solteres, i en un 25,2% no eren unitats familiars. En el 23,3% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,21.
Per edats la població es repartia de la següent manera: un 26,8% tenia menys de 18 anys, un 10,4% entre 18 i 24, un 25,4% entre 25 i 44, un 22,5% de 45 a 60 i un 15% 65 anys o més.
L'edat mediana era de 35 anys. Per cada 100 dones hi havia 95,8 homes. Per cada 100 dones de 18 o més anys hi havia 86,4 homes.
La renda mediana per habitatge era de 22.083 $ i la renda mediana per família de 28.281 $. Els homes tenien una renda mediana de 29.583 $ mentre que les dones 18.929 $. La renda per capita de la població era de 12.469 $. Aproximadament el 15,6% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Repton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 juliol 2010].
* ↑ «Geographic Comparison Table- Repton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Teima

TEIMA. Revista galega de información xeral, va ser un setmanari gallec que es va editar entre 1976 i 1977. Va ser la primera revista periodística d'informació general que es va publicar íntegrament en gallec a Galícia. El primer número va aparèixer el 15 de setembre de 1976 i va deixar de publicar-se, amb el número 35, l'agost de 1977, per dificultats econòmiques derivades de la manca de finançament i publicitat.
Editada per la Sociedade Galega de Publicacións, Afonso Ribas Fraga en va ser cofundador i gerent. El director va ser Ánxel Vence i entre els seus col·laboradors hi havia Víctor Fernández Freixanes, Manuel Rivas, Xavier Navaza, Pepe Carreiro, Xaquín Marín i Xurxo Lobato, que hi va publicar les seves primeres fotografies.
Des del principi va tenir dificultats per la manca de publicitat i la seva línia editorial va ser atacada per sectors polítics de dreta i esquerra. Una coalició nacionalista d'esquerra fins i tot va emetre entre els seus militants la consigna de donar-se de baixa de la publicació. Algunes forces polítiques que havien donat suport a la seva aparició i aportat capital a l'empresa, com el Partit Socialista Gallec, posteriorment es van mostrar crítics amb la publicació. Accionistes independents i membres de l'Assemblea Popular Gallega van ser els que més van lluitar per la continuïtat del setmanari.

## Referències

* ↑ Martin, Gerardo González «"Teima", primera revista en lengua gallega» (en castellà). El País [Madrid], 10-11-1976. ISSN: 1134-6582.
* 1 2 3 Muruais, Perfecto Conde «Deja de publicarse la revista "Teima"» (en castellà). El País [Madrid], 09-08-1977. ISSN: 1134-6582.
* 1 2 Salgado, Daniel «Xornalismo en tempos de crise» (en gallec). El País [Madrid], 06-09-2007. ISSN: 1134-6582.
* ↑ «| Teima - C O N S E L L O D A C U L T U R A G A L E G A». [Consulta: 18 setembre 2022].
# Majere (Eslovàquia)

Majere és un poble i municipi d'Eslovàquia. Es troba a la regió de Prešov, al nord del país.
La primera referència escrita de la vila data del 1431.
# Ceratobranchia binghami

Ceratobranchia binghami és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 5,3 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ Eigenmann C. H., Henn A. W. & i C. Wilson 1914. New fishes from western Colombia, Ecuador, and Peru. (Contrib. Zool. Lab. Ind. Univ. Núm. 133.) Ind. Univ. Studies Núm. 19. 1-15.
* ↑ Eigenmann, C. H. 1927. The American Characidae. Memoirs of the Museum of Comparative Zoology v. 43 (pt 4): 311-428, 24 pls.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Republic (Kansas)

Republic és una població dels Estats Units a l'estat de Kansas. Segons el cens del 2000 tenia 161 habitants.

## Demografia

Segons el cens del 2000, Republic tenia 162 habitants, 84 habitatges, i 49 famílies. La densitat de població era de 239,1 habitants/km².
Dels 84 habitatges en un 20,2% hi vivien nens de menys de 18 anys, en un 54,8% hi vivien parelles casades, en un 4,8% dones solteres, i en un 40,5% no eren unitats familiars. En el 38,1% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,5.
Per edats la població es repartia de la següent manera: un 18% tenia menys de 18 anys, un 0% entre 18 i 24, un 24,8% entre 25 i 44, un 29,8% de 45 a 60 i un 27,3% 65 anys o més.
L'edat mediana era de 50 anys. Per cada 100 dones de 18 o més anys hi havia 97 homes.
La renda mediana per habitatge era de 27.679 $ i la renda mediana per família de 33.750 $. Els homes tenien una renda mediana de 26.250 $ mentre que les dones 16.250 $. La renda per capita de la població era de 18.399 $. Entorn del 8,7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Republic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Republic». American Fact Finder. Oficina del Cens dels Estats Units, 12-01-2010.
# Teilo de Llandaff

Teilo (Teliaus en llatí), o Eliud (Penalun, Sir Benfro, Gal·les, segle VI) va ser un dirigent de l'església gal·lesa. És venerat com a sant per diverses confessions cristianes.

## Biografia

Les dates exactes de naixement i mort en són ignorades, però Penalun a Sir Benfro és considerada la seva població natal. Teilo era fill del príncep Ensig ap Hydwn ap Ceredig, de Ceredigion, i cosí de Sant David de Gal·les (algunes tradicions diuen que Teilo viatjà amb David fins a Jerusalem en pelegrinatge).
Fou educat per Dubrici, a qui succeí com a bisbe de Llandaff, on va fundar la catedral. Com molts dels sants gal·lesos d'aquest període, Teilo va ser un alt càrrec monacal, i va fundar un llan o establiment monàstic que donà nom a la ciutat de Llandeilo (Sir Gaerfyrddin). Es creu que també va predicar o ensenyar a Bretanya, on anà amb Samso de Dol. En tornar, ocupà la seu de David, i fou bisbe de Tyddewi. Sant Hywel va ser un dels deixebles d'en Teilo.

## Veneració

Tres esglésies reclamaven tenir-ne les relíquies: per arranjar-ho es crea la llegenda que, en morir, el seu cos s'havia triplicat miraculosament. Les relíquies, doncs, són a: la catedral de Llandaff, Llandeilo Vawr, i Penally Abbey. Encara que, en restaurar a començaments del segle XXI la catedral de Tyddewi, hom va trobar-hi uns ossos que es cregueren del sant, la datació científica ho desmentí. Sant Teilo és un dels sants patrons de la catedral de Llandaff, i es diu que va ser el fundador del monestir que s'hi feu a recer.
La seva festa es commemora el 9 de febrer. Alguns llogarrets gal·lesos porten el nom Llandeilo en record seu, i té esglésies dedicades a Gal·les, Bretanya, Cornualla i Devon.
* Catedral de Llandaff
* Llandeilo, crescut al voltant del monestir fundat per Teilo
* Creu cèltica davant l'església de Penally Abbey

## Notes

* ↑ «Sant Teilo a la Catholic Encyclopedia».
* ↑ Pepin, David. Cathedrals of Britain (en anglès). Oxford: Shire Publications, 2016, p. 143. ISBN 9781784420499.

## Enllaços externs

* Els primers regnes britànics: Sant Teilo, Bisbe de Llandeilo (anglès)
# Majestat de Serrateix

La Majestat de Serrateix és una talla romànica policromada d'un Crist Majestat d'un metre i mig d'alçada del segle xiv, que es troba al Museu Episcopal de Vic procedent del Monestir de Serrateix, de Viver i Serrateix, al Berguedà.

## Descripció

És un exemple tardà de majestat catalana. Les proporcions varien en relació amb les majestats anteriors, Crist s'empetiteix i la creu, decorada, creix. Com a bona majestat, el Crist porta corona daurada. En aquest cas, té la cara serena i els ulls oberts, malgrat el cos foradat pels claus.

## Història

La imatge s'ha datat a la segona meitat del segle xiii per la creu. La originària es deuria cremar per les restes de foc que s'aprecien a la mà esquera.

## Referències

* 1 2 «Majestat de Serrateix». [Consulta: 26 març 2022].
* 1 2 Sitges i Molins, X. «El Crist Majestat de Serrateix». L'Erol, pàg. 35-36.
# Ceratitis

Ceratitis és un gènere de dípters braquícers de la família Tephritidae amb aproximadament 80 espècies. Una de les espècies més conegudes és Ceratitis capitata, la mosca mediterrània de la fruita.

## Taxonomia

El gènere conté cinc subgèneres:
* Subgènere Acropteromma Bezzi, 1926
* Subgènere Ceratalaspis Hancock, 1984
* Subgènere Ceratitis Macleay, 1829
* Subgènere Hoplolophomyia Bezzi, 1926
* Subgènere Pterandrus Bezzi, 1918

## Referències

* ↑ «BioLib: Biological library». [Consulta: 2 maig 2022].
# Universitat de Temple

La Universitat de Temple (en anglès: Temple University) és una universitat pública de Filadèlfia, Pennsilvània, i que compta aproximadament amb 33.000 estudiants. El seu fundador, Russell Herman Conwell, un pastor baptista de l'església Grace Baptist Church, coneguda llavors com el temple baptista, creà la universitat com una extensió educativa del seu ministeri al temple. És la vintivuitena universitat més gran dels Estats Units, i la segona més gran de Filadèlfia.
Té alumnes de 145 països i compta amb disset escoles i facultats. És el sisè proveïdor més gran d'educació professional als EUA.
Té campus a ciutats com Tòquio (TUJ), el principal campus estranger, Londres o Roma; igual que a Pennsilvània.

## Facultats

Té disset facultats:
* Escola de disseny ambiental.
* Escola Tyler d'art.
* Col·legi Fox de negocis.
* Escola Kornberg Maurice H. d'odontologia.
* Facultat d'educació.
* Facultat d'enginyeria.
* Col·legi de salut i treball social.
* Facultat de dret de Beasley.
* Facultat d'arts lliberals.
* Facultat de medecina.
* Col·legi Boyer de música i dansa.
* Facultat de farmàcia.
* Escola de medecina podològica.
* Col·legi de ciències i tecnologia.
* Escola de turisme i hostaleria.
* Escola de comunicacions i teatre.
# Ash Fork

Ash Fork és una concentració de població designada pel cens dels Estats Units a l'estat d'Arizona. Segons el cens del 2000 tenia 457 habitants.

## Demografia

Segons el cens del 2000, Ash Fork tenia 457 habitants, 149 habitatges, i 109 famílies La densitat de població era de 76,7 habitants/km².
Dels 149 habitatges en un 35,6% hi vivien nens de menys de 18 anys, en un 54,4% hi vivien parelles casades, en un 6,7% dones solteres, i en un 26,2% no eren unitats familiars. En el 22,1% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,45.
Per edats la població es repartia de la següent manera: un 28,7% tenia menys de 18 anys, un 13,6% entre 18 i 24, un 25,2% entre 25 i 44, un 21,4% de 45 a 60 i un 11,2% 65 anys o més.
L'edat mediana era de 34 anys. Per cada 100 dones de 18 o més anys hi havia 143,3 homes.
La renda mediana per habitatge era de 30.893 $ i la renda mediana per família de 36.875 $. Els homes tenien una renda mediana de 23.854 $ mentre que les dones 21.094 $. La renda per capita de la població era d'11.802 $. Aproximadament el 16,5% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ash Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Ash Fork». American Fact Finder. Oficina del Cens dels Estats Units, 12-01-2010.
# Gabriela Barenboim

Gabriela Barenboim és una física espanyola, professora titular i investigadora a la Universitat de València, al Departament de Física Teòrica, i a l'Institut de Física Corpuscular. Pertany al grup de recerca IFIE, grup d'investigadors en física teòrica que forma part del Departament Física Teòrica de la Universitat de València i de l'Institut de Física Corpuscular (IFIC), amb seu a València, on treballa amb físics com Jose Bernabeu Alberola. El seu camp de recerca es basa en la física d'altes energies i l'astrofísica.
Gabriela Barenboim va realitzar els seus estudis universitaris a la facultat de física de la Universitat de València. Posteriorment, va realitzar el seu postdoctorat al Fermilab, el CERN i l'institut de física de la Universitat de Mainz. Des de llavors i fins a l'actualitat ha escrit un centenar d'articles de recerca de temes variats relacionats amb el seu camp. Els temes principals de la seva recerca són la fenomenologia de física d'altes energies (més de 70 articles publicats) i l'astrofísica (més de 20 articles publicats); on estudia, en la seva major part, diverses propietats dels neutrins, la violació CP i CPT i diferents tipus de simetries. Els dos articles més citats en els quals ha participat són dos llibres blancs titulats Theory of neutrinos: A white paper (teoria de neutrins) i Light sterile neutrinos: A white paper (neutrins estèrils lleugers). L'any 2006 va guanyar el Premi Idea en ciències bàsiques pel seu treball "L'energia fosca com a motor de l'Univers inflacionari", atorgat per la revista Idea a investigadors menors de 40 anys.

## Referències

* ↑ Interacciones Fundamentales y sus Implicaciones Experimentales.(IFIE) (en castellà) Arxivat 2016-06-03 a Wayback Machine.
* ↑ IFIE.uv.es. Gabriela Barenboim. Arxivat 2016-06-03 a Wayback Machine.. Consulta 4 de febrer de 2016
* ↑ «Barenboim, Gabriela - Profile - INSPIRE-HEP». [Consulta: 24 febrer 2016].
* ↑ Ciencias, Ciudad de las Artes y las. «Noticias | Ciudad de las Artes y las Ciencias». Arxivat de l'original el 2016-06-03. [Consulta: 24 febrer 2016].
* ↑ Gobierno de Aragón. Aragón Investiga. Noticias. Gabriela Barenboim: “Los científicos debemos aprender un lenguaje que no sea opaco para la gente”. 15 de març de 2011. Arxivat 2016-06-03 a Wayback Machine. Consulta 10 de maig de 2016